
Text rozhodnutia
Súd: Krajský súd Bratislava Spisová značka: 8Sd/55/2015 Identifikačné číslo súdneho spisu: 1015200898 Dátum vydania rozhodnutia: 12. 04. 2016 Meno a priezvisko sudcu, VSÚ: JUDr. Peter Pospech ECLI: ECLI:SK:KSBA:2016:1015200898.1 Uznesenie Krajský súd v Bratislave v právnej veci navrhovateľky: P. X., H. XX, XXX XX W., proti odporcovi: Sociálna poisťovňa - ústredie, Ul. 29. augusta č. 8, 813 63 Bratislava, zast. Mgr. Harnasovou, o invalidný dôchodok, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľka svojím návrhom zo dňa 28.5.2015 žiadala preskúmať rozhodnutie odporkyne číslo XXX XXX XXXX zo dňa 19.5.2015, ktorým odporkyňa od 18.3.2015 priznala invalidný dôchodok v sume 278,50 Eur mesačne. Dňa 12.4.2016 po vysvetlení predmetného sporu navrhovateľka vzala späť návrh v celom rozsahu a žiadala konanie zastaviť. Odporkyňa nemala námietky k zastaveniu konania. Súd podľa § 250d ods. 3 v spojení s § 250h ods. 2 a § 250l ods. 2 O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave, písomne, dvojmo.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2016:1015200898.1 (dáta aktuálne k 3. 11. 2026). Záväzné je znenie zverejnené súdom.




